“ማንኛውም ፈተና የአማራን ሕዝብ ሊያንንበረክከው አይችልም።” የአማራ ክልል የመንግሥት ኮሙዩኒኬሽን ጉዳዮች ጽሕፈት ቤት
የአማራ ክልል የመንግሥት ኮሙዩንኬሽን ጉዳዮች ጽሕፈት ቤት ዋና ዳይሬክተር አቶ ጌትነት ይርሰው በወቅታዊ ጉዳዮች ዙሪያ ዛሬ መግለጫ ሰጥተዋል።ትናንት ታኅሣሥ 10 ቀን 2012ዓ.ም በምሥራቅ ጎጃም ዞን ሞጣ ከተማ አስተዳደር በተነሳው አለመረጋጋት ጉዳይ መግለጫ የሰጡት አቶ ጌትነት ይርሳው ችግር ዒላማ ያደረገው የሃይማኖት ተቋማት ላይ እንደነበር አስታውቀዋል። “ድርጊቱ በፍቅርና በአንድነት አብረው የኖሩትን የሁለቱን ሃይማኖት ተከታዮች ለማጋጨት የተደረገ ነው “ብለውታል። “ኢትዮጵያ አንደነቷ የጠነከረ ታላቅ ሀገር እንዳትሆን የሚጥሩ ዋነኛ ጠላቶቿ ሁሉ ቀዳሚ ዒላማቸው የሃይማኖት ተቋማትና አማራ መሆኑ ታውቆ ያደረ ነው” ሲሉም ገልፀዋል።“የአማራ ሕዝብ በልዩ ልዩ መልኩ ይፈተናል” ያሉት ዳይሬክተሩ በድንበር፣ በብሔር፣ በሃይማኖትና በማንነቱ እንደሚፈተን አመላክተዋል። “ነገር ግን ማንኛውም ፈተና የአማራን ሕዝብ ሊያንበረክከው አይችልም”ብለዋል። የአማራ ሕዝብ በአርቆ አሳቢነትና በአስታዋይነት ከፍ ያለ ልዕልና እንዳለው ያነሱት ዳይሬክተሩ ቸግሮችን እንደ አመጣጣቸው ተገቢና ሕጋዊ የሆነ መልስ ይሰጣቸዋልም ብለዋል።